Koel van my oë - INK - INK Koel van my oë - INK
Titel: Koel van my oë
Datum gepubliseer: 8 Oktober 2019 Aantal woorde: 80 891 Kere gelees ♥2
Koel is die sig wat weerkaats in my oë
wat deurskynend vloei,
kristalhelder met ‘n swympie kleur,
deursigtig, kalm, vry!
Vars is die lug
van die hemele bo,
waar die arend sy vryeval af-ets
teen jou skakering mooi getooi.
Rustig die klank
wat my siel diep ervaar
in die maanverligte nag,
wat swart laat verdamp,
na die mees mooiste nag
wat die donker soos pik verfraai…
na die kleur van saffier.
Ryk en vol mag is my koningskleur!